เนวิน ชี้ เชลซี ดีขึ้นเยอะหลังได้ ฮิดดิงค์ คุมทัพ
สำนักข่าวต่างประเทศรายงานวันที่ 12 มี.ค. ว่า แพท เนวิน อดีตปีกทีม สิงโตน้ำเงิน เชลซี สโมสรยักษ์ใหญ่แห่งศึกพรีเมียร์ลีก อังกฤษ ระบุ เขาเห็นแสงสว่างในทีมเชลซีมากขึ้นนับตั้งแต่เปลี่ยนผู้จัดการทีมจาก โชเซ มูรินโญ เป็น กุส ฮิดดิงค์,มูรินโญ พาทีมเชลซีทำผลงานได้อย่างย่ำแย่ในช่วงออกสตาร์ตฤดูกาลนี้ ก่อนจะโดนปลดออกจากตำแหน่งผู้จัดการทีมสิงห์บลูไปเมื่อเดือน ธ.ค. ปีที่แล้ว และเป็น กุส ฮิดดิงค์ ที่เข้ามาคุมแทน และยังคุมทีมไม่แพ้ใครในลีกเลย แม้จะเพิ่งตกรอบ 16 ทีมสุดท้าย ยูฟ่า แชมเปียนส์ลีก ด้วยน้ำมือของ ปารีส แซงต์ แชร์แมง ก็ตาม โดย เนวิน มองว่า นับตั้งแต่ ฮิดดิงค์เข้ามาคุมทีม นักเตะดังหลายคนของทีมก็กลับมาคืนฟอร์มเก่งกันทั่วหน้า จะเหลือก็เพียงแค่ เอเดน อาซาร์ด เท่านั้น,ในตอนนี้มีความสว่างและความเชื่อมั่นมากขึ้นเกี่ยวกับฟุตบอลของเชลซี มีหลายปัจจัยที่ก่อให้เกิดปัญหาในช่วงครึ่งแรกของฤดูกาลก่อนที่จะได้ กุส ฮิดดิงค์ เข้ามาคุมทีม เมื่อนักเตะสำคัญหนึ่งหรือสองคนยังไม่ได้อยู่ในฟอร์มที่ดีที่สุด มันสามารถส่งผลกระทบต่อทีมได้ ในช่วงหลัง ดีเอโก คอสตา และ เชส ฟาเบรกาส ทำผลงานให้กับเชลซีได้อย่างมหัศจรรย์ แต่เรายังคงต้องรอ เอเดน อาซาร์ด เขายังกลับสู่ฟอร์มที่ดีที่สุดไม่ได้เลย การที่นักเตะคนสำคัญของทีมกลับสู่ฟอร์มเก่งได้ คุณต้องให้เครดิตกับ กุส ฮิดดิงค์ สำหรับเรื่องนั้น เขายังคุมทีมไม่แพ้ใครเลยในเกมในประเทศ และดูเหมือนว่าผู้เล่นบางคนมีความเชื่อมั่นมากขึ้น เนวิน กล่าว
แพท เนวิน อดีตปีกทีมเชลซี ระบุ เขาเห็นแสงสว่างในทีมเชลซีมากขึ้นนับตั้งแต่เปลี่ยนผู้จัดการทีมจาก โชเซ มูรินโญ เป็น กุส ฮิดดิงค์
พรีเมียร์ลีก,เชลซี,แพท เนวิน,กุส ฮิดดิงค์,ข่าวกีฬา,ข่าว,ไทยรัฐออนไลน์